Bruce Springsteen и E Street Band обявиха, че отменят концертите си през септември, заради негово заболяване.
В социалната мрежа X (бившата Twitter) 73-годишният Springsteen публикува изявление, от което става ясно, че се отменят 8 изяви от турнето в САЩ. А причината е, че се налага да се лекува от симптоми на пептична язва. Музикантът се извинява на феновете и обещава, че когато се почувства по-добре, за отменените шоута ще бъдат насрочени нови дати. И благодари за разбирането и продкрепата.
(1/5) Bruce Springsteen and The E Street Band have postponed all performances currently scheduled for September 2023, beginning with tomorrow's show scheduled for the JMA Wireless Dome in Syracuse, N.Y. pic.twitter.com/jxCclJBQiK
— Bruce Springsteen (@springsteen) September 7, 2023
Пептичната язва представлява ерозия на лигавицата на стомаха, дванадесетопръстника или хранопровода. В тежки случаи състоянието може да доведе до вътрешен кръвоизлив, разкъсване на стомашната стена и дори до рак.
Springsteen отмени концертите си във Филаделфия миналия месец заради здравословни проблеми, но тогава не беше уточнено за какво заболяване става въпрос.
Турнето на Springsteen започна през февруари. То е първото му с E Street Band от 2019 г. Преди това обиколката премина през Европа.